30.3.2004 DA C 80/57 Den Europæiske Unions Tidende
Det Europæiske Økonomiske og Sociale Udvalgs udtalelse om »Forslag til Europa-Parlamentets
og Rådets forordning om ændring af forordning (EF) nr. 1655/2000 om det finansielle instrument
for miljøet (LIFE)«
(KOM(2003) 667 endelig — 2003/0260 (COD))
(2004/C 80/16)
Rådet for Den Europæiske Union besluttede den 19. november 2003 under henvisning til EF-traktatens
artikel 175, stk. 1, at anmode om Det Økonomiske og Sociale Udvalgs udtalelse om det ovennævnte
emne.
EØSU’s præsidium henviste den 28. oktober 2003 det forberedende arbejde til Den Faglige Sektion for
Landbrug, Udvikling af Landdistrikterne og Miljø.
På grund af sagens hastende karakter udpegede EØSU på sin 404. plenarforsamling den 10. og
11. december 2003 (mødet den 10. december) Lutz Ribbe til hovedordfører og vedtog med 82 stemmer
for og 1 hverken for eller imod følgende udtalelse.
1. Indledning
1.1. I maj 1992 blev det finansielle instrument for miljøet
(LIFE) indført med forordning (EØF) nr. 1973/92. Forordnin-
gen skulle gennem LIFE bidrage til at gennemføre og udvikleEU’s miljøpolitik og -lovgivning.
1.2. LIFE I løb fra 1992 til 1995 og havde et budget på
400 mio. euro (100 mio. euro pr. år). På grund af de gode
resultater med LIFE blev der med forordning (EF) nr. 1404/96
indledt en 2. fase (LIFE II), som løb fra 1996 til 1999 med etsamlet budget på 450 mio. euro (112,5 mio. pr. år). Nu har vi
LIFE III, der i henhold til forordning (EF) nr. 1655/2000
løber fra 2000 til 2004, med et budget på 640 mio. euro(128 mio. euro pr. år).
1.3. Da sidstnævnte forordning først blev vedtaget i
maj 2000, blev LIFE III et halvt år forsinket. Denne beklagelige
forsinkelse førte blandt andet til, at man ved den nylige
midtvejsevaluering (
1) kun kunne vurdere delvist afsluttede
foranstaltninger under LIFE III.
1.4. Med det fremlagte forslag til forordning om ændring
af forordning (EF) nr. 1655/2000 foreslår Kommissionen nu:
— at forlænge LIFE III til den 31.12.2006 og for 2005/2006
at afsætte i alt 317,2 mio. euro (158,6 mio. euro pr. år),
(1) KOM(2003) af 5.11.2003. EØSU er ikke blevet anmodet af
Kommissionen om at udtale sig om denne rapport, men har dog
studeret den nøje og tager hensyn til den i sine bemærkninger.— at forordningen fuldt ud skal afspejle bestemmelserne i
den nye finansforordning,
— at revidere retningslinierne for opstilling af de prioriterede
områder for LIFE-Miljø, så det klarere knyttes til det 6.
miljøhandlingsprogram,
— at gøre komplementariteten til forskningsprogrammerne,
strukturfondene og programmerne for landdistriktudvik-
ling mere tydelig,
— fremover at afsætte 6 % af budgettet til ledsageforanstalt-
ninger i stedet for som nu 5 %.
2. Generelle bemærkninger
2.1. EØSU har allerede i sin udtalelse om LIFE III (2)
understreget dette instruments betydning for EU’s miljøpolitik.
Både den nyligt fremlagte situationsrapport og Revisionsret-
tens særberetning (3) bestyrker grundlæggende EØSU’s hold-
ning.
2.2. EØSU betoner, at nogle af de mangler i forvaltningen
af EU-midler, som Revisionsretten kritiserer, ikke kan lægges
LIFE som sådant til last, men EU’s generelle finansieringsmeka-nismer. Så længe Generaldirektoratet for Miljø ikke orienterer
om, hvilke specifikke projekter der samfinansieres på medlems-
statsniveau med EU-midler, f.eks. under strukturfondenesoperationelle programmer, vil der altid være risiko for endelvis dobbeltfinansiering.
(2) EFT C af 22.7.1999, s. 14-19.
(3) Særberetning nr. 11/2003 om det finansielle instrument for
miljøet (LIFE).
C 80/58 DA 30.3.2004 Den Europæiske Unions Tidende
2.3. EU’s miljøpolitik står over for store udfordringer:
— bæredygtig udvikling bliver mere og mere vigtig også i
forbindelse med Lissabon-processen,
— med ti nye medlemsstaters tiltrædelse vil EU og de
nuværende og fremtidige medlemsstater få mange nye
opgaver,
— opfyldelsen af internationale forpligtelser (bl.a. Kyoto-
protokollen) nødvendiggør en innovativ udvikling, hvor-
til LIFE allerede har ydet mange positive bidrag, ofte iforbindelse med virksomheder og kredse i det organisere-
de civilsamfund.
2.4. For at tage disse udfordringer op er det vigtigt, at EU
bevarer sit eget om end relativt beskedne miljøfinansieringsin-
strument, så det kan komme videre med at udvikle og
gennemføre sin miljøpolitiske indsats.
2.5. Derfor må man gøre alt for at undgå forsinkelser i
videreførelsen af LIFE, når den nuværende faser udløber vedudgangen af 2004. Forsinkelserne i 2000 må ikke gentages.
2.6. De forestående valg til Europa-Parlamentet og udnæv-
nelsen af en ny Kommission sidst i 2004 kan dog næste årkomme til at sinke forberedelsen af LIFE IV. Desuden har man
heller ikke tilstrækkelige erfaringer med LIFE III til at kunne
foretage en målrettet revision af programmet. Da der efter2006 indledes en ny finansieringsperiode i EU, støtter EØSU
Kommissionens forslag om at forlænge LIFE III til den
31.12.2006. Dermed kan kontinuiteten sikres, og 2005 kanudnyttes til at udarbejde et revideret forslag til LIFE IV.
2.7. EØSU bemærker, at LIFE nu har meget forskellige og
stadig flere opgaver. Dette er en klar indikation på, at EU’s
miljøpolitik fortsat har mange mangler, som LIFE kan bidrage
Bruxelles, den 10. december 2003.
Roger BRIESCH
Formand for
Det Europæiske Økonomiske og Sociale Udvalgtil at afhjælpe. I betragtning af de begrænsede midler, der er
til rådighed, finder EØSU det dog vigtigt, at opgaverne
koncentreres.
2.8. Ved en senere revision af LIFE bør der også ses på de
fremtidige fasers varighed; LIFE I og II løb over fire år, LIFE IIIover fem år, med en forsinket start. EØSU mener, at det er
værd at overveje at lade LIFE løbe over samme perioder som
de miljøhandlingsprogrammer, der skal bidrage til bæredygtigudvikling.
2.9. EØSU er parat til at udveksle sine ideer om LIFE’s
fremtidige udformning med Kommissionen. EØSU mener, at
en intensiv høringsproces med civilsamfundet vil være yderstgavnligt for udarbejdelse af LIFE IV, så dette udmærkede og
nyttige program kan blive endnu mere effektivt fremover.
3. Særlige bemærkninger
3.1. EØSU udtrykker tilfredshed med og støtter forslaget til
forordning. Endnu en forsinkelse af LIFE-instrumentet eller
sågar dets ophør ville være et fuldstændig forkert miljøpolitisk
signal at sende.
3.2. EØSU bifalder især, at budgettet for ledsageforanstalt-
ninger sættes op fra 5 til 6 %. LIFE har været præget af mangler,og én af dem var helt sikkert ikke at videreformidle hvilke
gode resultater, der er opnået med programmet. I den forbin-
delse kan den forslåede forhøjelse ses som et positivt træk.
3.3. Efter EØSU’s opfattelse er budgettet på 317,2 mio. euro
temmelig beskedent, når man tager i betragtning, at udvidelsen
vil give LIFE mange nye opgaver. EU’s budgetmyndigheder børmeget snart klart indikere, hvor stort LIFE IV-budgettet kan
blive.